Document ID: 31999R0423

Nõukogu määrus (EÜ) nr 423/1999,
22. veebruar 1999,
millega muudetakse määrust (EÜ) nr 975/98 ringlusse lastavate euromüntide nimiväärtuste ja tehniliste näitajate kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 105a lõiget 2,
võttes arvesse komisjoni ettepanekut, [1]
võttes arvesse Euroopa Keskpanga arvamust, [2]
tegutsedes asutamislepingu artiklis 189c sätestatud korras [3]
ning arvestades, et:
määruse (EÜ) nr 975/98 [4] artiklis 1 sätestatakse euromüntide esimese seeria kaheksa mündi tehnilised näitajad; rahapajade juhatajad on kõnealuse määruse alusel koostanud tootmiseks vajalikud üksikasjalikumad näitajad;
müügiautomaaditööstus on need üksikasjalikud näitajad läbi vaadanud ja taotlenud 50sendise mündi kaalu suurendamist, et seda münti selgemini eristada ja vähendada pettuseohtu; Euroopa Pimedate Liit kaebas pärast esimestes tootmisjärkudes valmistatud näidiste katsetamist, et 50- ja 10sendiste müntide servaviimistlus ei vasta määruse (EÜ) nr 975/88 vastuvõtmisele eelnenud nõupidamisel kokkulepitule; uue süsteemi omaksvõtmise tagamiseks kasutajate hulgas on soovitav vastu tulla nii müügiautomaaditööstuse kui ka Euroopa Pimedate Liidu soovidele; müügiautomaaditööstuse nõudmiste rahuldamiseks on vaja suurendada 50sendise mündi kaalu 7 grammilt 7,8 grammile; Euroopa Pimedate Liidu vajaduste rahuldamiseks ja edaspidiste valetõlgenduste vältimiseks on soovitav muuta 50- ja 10sendiste müntide serva, asendades "jämeda rihvelduse""tihedalt hammastatud servaga", mis sarnaneb rohkem sellele servakujule, milles Euroopa Pimedate Liiduga nende müntide osas esialgu kokku lepiti;
vältimaks häireid tootmise ajakavas ja euromüntide kasutuselevõtus 1. jaanuaril 2002, tuleb tehniliste näitajate muutmisel piirduda 50sendiste müntide kaalu ning 10- ja 50sendiste müntide serva muutmisega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 975/98 artiklis 1 esitatud tabelit muudetakse järgmiselt.
1) 50sendist münti käsitlevat neljandat rida muudetakse järgmiselt:
a) kolmandas veerus asendatakse arv "1,69" arvuga "1,88";
b) neljandas veerus asendatakse arv "7" arvuga "7,8";
c) kaheksandas veerus asendatakse sõnad, "jäme rihveldus" sõnadega, "tihedalt hammastatud serv";
2) 10sendist münti käsitleva kuuenda rea kaheksandas veerus asendatakse sõnad "jäme rihveldus" sõnadega "tihedalt hammastatud serv":
Artikkel 2
Käesolev määrus jõustub 1. jaanuaril 1999.
Käesolev määrus on tervikuna siduv ja vahetult kohaldatav kõikides liikmesriikides kooskõlas asutamislepinguga, kui artikli 109k lõikest 1 ja protokollidest nr 11 ja 12 ei tulene teisiti.
Luxembourg, 22. veebruar 1999

Labels: 7
2